**Likumprojekta “Grozījumi Zinātniskās darbības likumā”
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Mērķis: Izglītības un zinātnes ministrijas esošo resursu konsolidācijas ietvaros Latvijas Zinātnes padomi, kas ir koleģiāla zinātnieku institūcija, pārveidot par zinātnes administrējošo institūciju - tiešās pārvaldes iestādi zinātnes politikas īstenošanai, veicot:1) zinātnes politikas ieviešanu, uzraudzību un ietekmes novērtēšanu, kā arī priekšlikumu sniegšanu zinātnes politikas plānošanā;2) zinātniskās ekspertīzes (*peer review*) nodrošināšanā pētniecības un inovāciju jomā, 3) Eiropas Savienības un starptautisko pētniecības programmu, aktivitāšu, projektu finansēšanu un administrēšanu;4) nacionālo pētniecības programmu un projektu konkursu organizēšanu, zinātniskās ekspertīzes nodrošināšanu, finansējuma piešķiršanu īstenojamajiem projektiem, to administrēšanu, uzraudzību un rezultātu novērtēšanu;5) Latvijas zinātnes interešu pārstāvniecību ārvalstīs;6) zinātnes stratēģisko komunikāciju.Risinājums: Izveidot Latvijas Zinātnes padomi kā tiešās pārvaldes iestādi un konsolidēt tajā zinātnes politikas īstenošanas funkcijas un kompetences (uzdevumus), kas ir noteiktas Izglītības un zinātnes ministrijas padotības iestādēm: Latvijas Zinātnes padomes (koleģiāla zinātnieku institūcija), Studiju un zinātnes administrācijas (Zinātnes projektu daļa) un Valsts izglītības attīstības aģentūru (Zinātnes un pētniecības politikas atbalsta departaments). Savukārt Studiju un zinātnes administrācijas studiju un studējošo kreditēšanas daļa - Valsts izglītības attīstības aģentūrai. Likumprojekts stājas spēkā 2020.gada 1.janvārī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Izglītības un zinātnes ministrija (turpmāk – ministrija) ir sagatavojusi likumprojektu “Grozījumi Zinātniskās darbības likumā” (turpmāk – likumprojekts), lai izpildītu Deklarācijas par Artura Krišjāņa Kariņa vadītā Ministru kabineta iecerēto darbību 40.punktā noteikto “Panāksim, ka ir izveidota efektīva un iesaistoša inovāciju sistēma. Konsolidēsim zinātnes un inovāciju finansēšanas sistēmas institucionālo modeli”, piedāvājot risinājumu Valdības rīcības plāna[[1]](#footnote-1) 40.1. uzdevumam – “Izveidot vienu spēcīgu vienotu zinātnes administrējošo institūciju, apvienojot esošos institucionālos resursus”.  Likumprojekts sagatavots, ievērojot konceptuālā ziņojuma projektā “Par Latvijas zinātnes politikas ieviešanas sistēmas institucionālo konsolidāciju”[[2]](#footnote-2) (turpmāk – ziņojums) ietverto risinājumu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Pamatojoties uz Ministru kabineta 2003.gada 16.septembra noteikumiem Nr.528 “Izglītības un zinātnes ministrijas nolikums” ministrija ir vadošā valsts pārvaldes iestāde zinātnes nozarē, kuras funkcijas ir izstrādāt zinātnes politiku, organizēt un koordinēt zinātnes politikas īstenošanu. Īstenojot savas funkcijas, ministrija ir augstākā iestāde ministrijas padotībā esošajām valsts pārvaldes iestādēm.  Saskaņā ar Zinātnes darbības likuma 13.panta trešās daļas 1.punktu ministrija izstrādā valsts zinātnes un tehnoloģijas attīstības politiku.  Zinātnes politikas īstenošanu veic ministrija un Ministru kabineta 2003.gada 16.septembra noteikumos Nr.528 “Izglītības un zinātnes ministrijas nolikums” noteiktā: 1) Studiju un zinātnes administrācija (turpmāk – administrācija), pamatojoties uz Ministru kabineta 2004.gada 17.augusta noteikumiem Nr.719 “Studiju un zinātnes administrācijas nolikums”;2) Latvijas Zinātnes padome (turpmāk – padome), pamatojoties uz Ministru kabineta 2006.gada 9.maija noteikumiem Nr.383 “Latvijas Zinātnes padomes nolikums”;3) Valsts izglītības attīstības aģentūra (turpmāk – aģentūra), pamatojoties uz Ministru kabineta 2012.gada 18.decembra noteikumiem Nr.934 “Valsts izglītības attīstības aģentūras nolikums. Padome, aģentūra un administrācijā piedalās arī šādu zinātnes programmu īstenošanā:1. valsts pētījumu programmas;
2. fundamentālie un lietišķie pētījumi;
3. starptautiskās (ieskaitot Pētniecības un inovāciju pamatprogramma “Apvārsnis 2020”) sadarbības programmas pētniecības un tehnoloģiju jomā;
4. pēcdoktorantūras pētniecības atbalsta programma (īsteno Valsts izglītības attīstības aģentūra kā finansējuma saņēmējs);
5. bilaterālās un trilaterālās sadarbības programmu projekti (Latvija – Francija, Latvija – Lietuva – Taivāna, Latvija – Ukraina, Latvija – Baltkrievija);
6. Eiropas Ekonomikas zonas un Norvēģijas finanšu instrumenta programma.

 Papildus minētajam, jāatzīmē, ka daļu no zinātnes programmām, caur kurām arī tiek īstenota zinātnes politikas ieviešana, administrē Finanšu ministrijas padotībā esošā Centrālā finanšu un līgumu aģentūra kā Eiropas Savienības struktūrfondu sadarbības iestāde (praktiskās ievirzes pētījumi, pētniecības un attīstības (turpmāk - P&A) infrastruktūras programma, atbalsts starptautiskās P&A sadarbības programmām). Ievērojot minēto, secināms, ka zinātnes politikas ieviešana ir sadrumstalota un sadalīta starp vairākām tiešās pārvaldes iestādēm (rīcībpoltikas funkcijas fragmentācija un pazemināta ieviešanas kapacitāte), līdz ar to nepieciešama esošo resursu konsolidācija vienotā zinātnes politikas īstenošanas iestādē, kuras uzdevums būs nodrošināt efektīvu zinātnes politikas ieviešanu valsts un starptautiskā finansējuma ieguldījumiem jaunu zināšanu radīšanā un radīto zināšanu, pakalpojumu un tehnoloģiju izmantošanā tautsaimniecības transformācijai uz augstāku pievienoto vērtību un eksportu.  Esošā situācija, ka zinātnes politikas ieviešana ir sadrumstalota un sadalīta starp vairākām tiešās pārvaldes iestādēm, ir problemātiska, jo kavē ministrijas atbildībā esošās zinātnes politikas ieviešanā nepieciešamās administratīvās kapacitātes veidošanu un stratēģisko zināšanu uzkrāšanu, un to visaptverošu izmantošanu.  Esošo resursu konsolidācijas vienotā zinātnes politikas īstenošanas iestādē mērķis ir padarīt efektīvāku, holistiskāku un ilgtspējīgāku Latvijas zinātnes politikas ieviešanu, novēršot rīcībpolitikas ieviešanas funkcijas fragmentāciju un stiprinot tās ieviešanas kapacitāti, attīstot kritisko masu zinātnes politikas ieviešanā, uzraudzībā un ietekmes novērtēšanā, stiprinot stratēģiskās analīzes kapacitāti un Latvijas zinātnes interešu pārstāvniecību ārvalstīs, īstenojot zinātnes stratēģisko komunikāciju, kā arī samazināt administratīvo slodzi zinātniskajām institūcijām un īstenot labākajai starptautiskajai praksei atbilstošu zinātnes politikas īstenošanu. Tas ļautu ne vien palielināt pētniecības rezultātu ietekmi un pārnesi, bet arī īstenot “vienas pieturas aģentūras” principu, samazinot administratīvo slogu zinātniskajām institūcijām, augstskolām un komersantiem un padarot kvalitatīvāku konsultāciju un uzraudzības procesu. Zinātnes politikas ieviešanas funkcijas fragmentācijas novēršana un kapacitātes stiprināšana ļautu ieviest arī integrētākas un elastīgākas pētniecības un attīstības programmas ar iespēju veidot efektīvas sinerģijas starp dažādām nacionālām, reģionālām un starptautiskām programmām un sekmējot lielāka starptautiskā finansējuma piesaisti, īpaši Eiropas Komisijas programmā *“Apvārsnis Eiropa”.* Vienotā zinātnes politikas ieviešanas institūcija būtu arī vadošā institūcija zinātniskās ekspertīzes (*peer review*) nodrošināšanā pētniecības un inovāciju jomā. Izskatot minēto jautājumu, būtu ņems vērā arī:1) *Valsts pārvaldes reformu plānā 2020*[[3]](#footnote-3) pasākumu plāna 4.2.punktā noteiktais, ka “Balstoties uz Valsts kontroles revīziju rezultātiem[[4]](#footnote-4), kā arī iepriekšējos gados veikto funkciju auditu rezultātiem, nodrošināt ļoti mazo un mazo iestāžu efektivitātes celšanu un radniecīgo iestāžu vai funkciju apvienošanu” un 5.pasākumu “Veikt regulāru izdevumu pārskatīšanu valsts budžeta finansētajās iestādēs”, tas ir, pilnveidot sistēmu pastāvīgai plānoto izdevumu pārskatīšanai uz institūciju darbības efektivitātes un produktivitātes celšanas rēķina;2) *OECD Ekonomikas departamenta 2019. gada OECD Ekonomikas pārskatu par Latviju*[[5]](#footnote-5), kurā, izvērtējot produktivitātes sekmēšanas atbalsta pasākumu efektivitātes paaugstināšanas iespējas, secināts, ka atbalsta pasākumu ieviešanas sistēma ir fragmentēta un sadrumstalota un, ņemot vērā nacionālās P&A sistēmas salīdzinoši mazo apmēru, izteikta rekomendācija atbalsta pasākumu administrēšanas funkcijas konsolidēt vienas aģentūras ietvaros[[6]](#footnote-6);3) *Eiropas Semestra 2019* ietvaros Eiropas Komisijas veiktais Latvijas izvērtējumu[[7]](#footnote-7), kurā, analizējot esošo situāciju pētniecības un inovāciju jomā, secināts, ka publiskās pētniecības neviendabīgo kvalitāti nosaka nepietiekamais finansējums pētniecībai un attīstībai, kā arī pastāvošā fragmentācija pētniecības un attīstības (turpmāk - P&A) pārvaldības sistēmā. Līdz ar to P&A sistēmas vājumu it īpaši pastiprina nepietiekamā administratīvā kapacitāte un politikas veidošanas un ieviešanas funkciju izkaisīšana starp daudzām ministrijām un aģentūrām. Norāda uz nepieciešamību Latvijai ieviest Eiropas Komisijas Politikas atbalsta instrumenta ekspertu izteikto rekomendāciju par vienotas P&A finansēšanas aģentūras izveidi[[8]](#footnote-8);4) *Eiropas Komisijas Politikas atbalsta instrumenta* (*Policy Support Facility*) ekspertu Latvijas zinātnes finansēšanas sistēmas izvērtējuma[[9]](#footnote-9) secinājumu, ka esošā institucionālā kārtība būtiski kavē P&A sistēmas pilnvērtīgas kapacitātes izveidošanos un nostiprināšanos, organizatorisko kompetenču apguvi un augstas kvalitātes finansēšanas procesu izveidi programmas administrējošajās institūcijās, būtiski ceļot kompetenci pētniecības un inovāciju programmu ieviešanā, tajā skaitā maksimāli nodrošinot kompetentu atbalstu projektu ieviesējiem.[[10]](#footnote-10) Saskaņā ar iepriekš minētajiem secinājumiem, eksperti kā vienu no Latvijas zinātnes finansēšanas sistēmas izvērtējuma rekomendācijām izvirza ieteikumu P&A finansēšanas programmu administrēšanu koncentrēt vienā institūcijā, tostarp īpaši uzsverot nepieciešamību struktūrfondu investīciju programmu P&A īstenošanu re-integrēt un apvienot vienā administratīvajā pārraudzībā ar nacionālā finansējuma investīciju programmām[[11]](#footnote-11).  Atbilstoši P&A politikas īstenošanas teorijai priekšnosacījumi efektīvai P&A pārvaldei ir stratēģiska pētniecība un inovāciju politika, kvalitatīva administratīvā politikas koordinācija izpildvaras vidējā līmeņa struktūrās, inovāciju sistēmas institucionālā ietvara spējas adaptēties, kā arī sabiedrības uzticība pārvaldības sistēmai un atbildība pret sabiedrību un stratēģisko lēmumu pieņēmējiem[[12]](#footnote-12). Apkopojot iepriekš minēto, vienota zinātnes politikas ieviešanas tiešās pārvaldes iestāde:1. uzlabos zinātnes pārvaldes sistēmas efektivitāti, nodrošinot kvalitatīvāku zinātnes plānošanas dokumentu sasaisti ar rīcībpolitiku;

2) nodrošinās Latvijas zinātnes pārvaldību, sekmēs valsts politikas funkciju īstenotāju fokusa maiņu no administratīvas pārvaldes uz stratēģiski virzītu pētniecības programmu projektu administrēšanu (*proactive management approach*), uzraudzīšanu un līdz ar to zinātnes politikas īstenošanu;3) nodrošinās kvalitatīvāku administratīvā zinātnes politikas koordināciju izpildvaras vidējā līmeņa struktūrās, stiprinot vertikālos un horizontālos sadarbības mehānismus un palielinot politikas īstenotāju aktivitāšu papildinātību un sinerģijas;4) spēs efektīvāk konkrētām mērķu grupām nodot informāciju par uz tām orientētiem pasākumiem – kā finansējuma piesaistes, tā arī projektu īstenošanas (administrēšanas) jautājumos. Zinātnes nozares funkciju institucionālā konsolidācija ļaus arī īstenot labo praksi pierādījumos balstītas politikas veidošanā, sekmējot visaptverošākus un ilgstošākus rīcībpolitku izvērtējumus (*policy impact evaluations*)[[13]](#footnote-13);5) veicinās mērķa grupas (zinātnisko institūciju) un sabiedrības uzticību, padarot saprotamākas šādas institūcijas veicamās funkcijas, un padarīs klientiem (zinātniskās institūcijas, augstskolas, komersanti u.c.) draudzīgākus pakalpojumus, tai skaitā nodrošinot labāku koordināciju starp dažādām investīciju programmām, projektu konkursiem, prasībām, nodrošinot efektīvāku informācijas apmaiņu, klientam prognozējamāku projektu finansēšanas un administrācijas sistēmu, un samazinot gadījumus, kad klienti informācijas iegūšanai tiek novirzīti uz citu organizāciju. Vienlaikus Latvija demonstrēs tās apņemšanos un spēju nodrošināt starptautisko organizāciju (Eiropas Komisijas, OECD u.c.) rekomendāciju ieviešanā, tostarp arī labās prakses ieviešanu zinātnes pārvaldībā un savstarpējo uzticēšanos starptautiskajā līmenī.Ievērojot minēto, likumprojekts paredz risinājumu Latvijas zinātnes un tehnoloģiju attīstības politikas ieviešanas funkcijas, kas atrodas radnieciskās iestādēs, apvienošanu (veidojot padomi kā vienotu un spēcīgu zinātnes politikas ieviešanas tiešās pārvaldes iestādi, kas pārņemtu arī zinātnes politikas ieviešanas funkciju no aģentūras (tostarp starptautisko pētniecības programmu finansēšana un administrēšana un Nacionālā kontaktpunkta funkcijas), tādējādi koncentrējot zinātnes politikas ieviešanu vienā ministrijas padotībā esošā iestādē. Administrācijas funkcijas un uzdevumus studiju kreditēšanas nodrošināšanā pārņems aģentūra.  Ņemot vērā starptautisko institūciju, Eiropas Komisijas un OECD rekomendācijas, labāko attīstīto valstu praksi, kā arī ministrijas identificētās nepilnības zinātnes politikas ieviešanā un uzkrāto pieredzi un zināšanas, izstrādājot un organizējot zinātnes politiku Latvijā, nepieciešams veidot padomi veidot tā, lai tās kompetencē būtu: valsts, ārvalstu finanšu instrumentu (piemēram, Eiropas Ekonomikas zonas un Norvēģijas finanšu instrumenta programma) finansēto zinātnes programmu ieviešana, kā arī Eiropas Savienības struktūrfondu 2014.–2020. gada Pēcdoktorantūras pētniecības programmas[[14]](#footnote-14) un Starptautiskās sadarbības programmas[[15]](#footnote-15) īstenošana finansējuma saņēmēja statusā. Padome būs nozīmīgs partneris Eiropas Savienības struktūrfondu 2021.–2027.gada plānošanas perioda zinātnes programmu plānošanā, programmu ieviešanā un zinātnes projektu kvalitātes vērtēšanā. Savukārt aģentūra turpinās savu darbību kā izglītības programmu ieviešanas iestāde, pārņemot administrācijas funkcijas studiju kreditēšanas nodrošināšanā[[16]](#footnote-16) no valsts budžeta līdzekļiem un līdz 2020.gada 1. aprīlim no kredītiestāžu izsniegtiem kredītiem ar valsts galvojumu. Tas ir saistīts ar to, ka administrācija Studiju kreditēšanas daļas funkcijas jānodrošina vēl aptuveni 15 gadus, lai administrētu valsts galvoto kredītu portfeli par līgumiem, kas tiks noslēgti līdz 2020.gada 1.aprīlim (skat. konceptuālo ziņojumu “Par studiju un studējošo kreditēšanas no kredītiestāžu līdzekļiem ar valsts vārdā sniegto galvojumu modeļa maiņu”[[17]](#footnote-17)). Līdz ar to šīs daļas funkcijas, uzdevumi un finansējums, kā arī daļa no administrācijas finansējuma atbalsta funkcijām (piemēram, juridiskā daļa) tiks nodoti aģentūrai. Eiropas Savienības struktūrfondu plānošanas perioda 2007.–2013.g. zinātnes projektu pēcuzraudzību nodrošinās aģentūra vai to pārņems ministrija. Pārējās administrācijas funkcijas, uzdevumi un finansējums tiks nodotas padomei.  Padomei būs arī kompetentā valsts iestāde Latvijas zinātniskās ekspertīzes pakalpojumu nodrošināšanā, tādējādi veidojot spēcīgu, uzticamu un profesionālu zinātniskās ekspertīzes sistēmu.  Ar likumprojekta 1.pantu tiek izteikts jaunā redakcijā Zinātniskās darbības likuma 14.pants, nosakot padomei jaunu formu jeb statusu, no koleģiālas zinātnieku institūcijas uz tiešās pārvaldes iestādi un funkcijas. Padome būs izglītības un zinātnes ministra pārraudzībā, kas darbosies saskaņā ar Zinātniskās darbības likumu, citiem normatīvajiem aktiem un padomes nolikumu, kuru apstiprinās Ministru kabinets un tā īstenos valsts zinātnes politiku. Padomes struktūrā turpināsies darboties Latvijas Zinātnes padomes ekspertu komisijas Zinātniskās darbības likuma 18.panta ietvaros, kuras izveido un darbojas normatīvajos aktos noteiktajā kārtībā.[[18]](#footnote-18) Ja nepieciešams, padome vai ministrija var izveidot koleģiālu zinātnieku institūciju ar padomdevēja tiesībām, lai sniegtu priekšlikumus padomei un/vai ministrijai valsts zinātnes un tehnoloģiju attīstības politikas plānošanai, veidošanai un īstenošanai, tostarp arī normatīvo aktu pilnveidei ar mērķi veicināt saskaņotu, visai sabiedrībai un valsts interesēm atbilstošu zinātniskās darbības nodrošināšanu. Ar likumprojekta 2.pantu tiek papildināts Zinātniskās darbības likums ar jaunu 14.¹ pantu, nosakot, ka padomi vadīs direktors, izpildot [Valsts pārvaldes iekārtas likumā](https://likumi.lv/ta/id/63545-valsts-parvaldes-iekartas-likums) noteiktās tiešās pārvaldes iestādes vadītāja funkcijas. Direktoru ieceļ amatā uz 5 gadiem un viena persona var būt direktors ne vairāk kā divas reizes pēc kārtas. Direktors ir starptautiski atzīts zinātnieks un kuram ir profesionāla pieredze zinātniskās institūcijas vai tās struktūrvienības, vai padomei līdzvērtīgas organizācijas vadītāja amatā.Zinātnieka starptautiskā atpazīstamība tiks vērtēta, ņemot vērā, vai pretendentam ir publicētas zinātniskās publikācijas starptautiskajos zinātniskajos žurnālos, vai pretendents ir starptautisko patentu autors, vai ir pieredze dalībā starptautiskajos zinātniskajos projektos. Likumprojekta 4.pants paredz izteikt Zinātniskās darbības likuma 16.pantu par padomes kompetencēm (uzdevumiem) jaunā redakcijā, jo padomes kompetences tiek palielinātas ar administrācijas un aģentūras kompetencēm zinātnes politikas īstenošanā. Ar likumprojekta 5.pantu paredz izslēgt Zinātniskās darbības likuma 17.panta pirmās daļas 3. un 4.punktu un papildināt minēto daļu ar jaunu 5., 6., 7. un 8.punktu par padomes tiesībām veikt sadarbību ar publiskā un privāta sektora institūcijām un organizācijām, fiziskām personām un ārvalstu organizācijām, kā arī iesaistīties Eiropas Savienības institūciju un starptautisko organizāciju programmās un projektos.  Ar likumprojekta 6.pantu izslēdz 18.¹ pantu par administrāciju, kuras uzdevumi tiks sadalīti starp padomi un aģentūru.  Ar likumprojekta 7.pantu paredzēts papildināt Zinātniskās darbības likuma 34.panta trešās daļas 1.teikumu pēc vārda “izvērtē” ar vārdu “administrē”, jo izslēdzot Zinātniskās darbības likuma 18.¹ pantu, tā otras daļas 2.punktā noteiktais uzdevums administrācijai administrēt fundamentālo un lietisko pētījumu projektus “pāriet” padomei. Ar likumprojekta 8.pantu paredzēts papildināt Zinātniskās darbības likuma 35.panta trešo daļu ar vārdu “administrēšana”, jo izslēdzot Zinātniskās darbības likuma 18.¹ pantu, tā otras daļas 2.punktā noteiktais uzdevums administrācijai administrēt valsts pētījumu programmas “pāriet” padomei. Ar likumprojekta 9.pantu ir paredzēts papildināt Zinātniskās darbības likuma pārejas noteikumus ar 34., 35. un 36.punktu, nosakot, ka likumprojektā paredzētie Zinātniskās darbības likuma normu grozījumi, normu izteikšana jaunā redakcijā, jaunas normas un normu spēka zaudēšana ir 2020.gada 1.jūlijs. Ministru kabinets līdz 2020.gada 31. jūlijam apstiprina padomes nolikumu un līdz tam piemēro Ministru kabineta 2006.gada 9.maija noteikumiem Nr.383 “Latvijas Zinātnes padomes nolikums”.Ar 2020.gada 1.jūliju spēku zaudēs MK 2004.gada 17.augusta noteikumi Nr.719 “Studiju un zinātnes administrācijas nolikums”, jo administrācijas funkcijas un kompetences tiks sadalītas starp padomi un aģentūru, kā arī spēku zaudēs MK 2016.gada 16.augusta rīkojums Nr.452 “Par Latvijas Zinātnes padomes sastāvu”, jo ar 2020.gada 1.jūliju padome vairs nebūs koleģiāla institūcija, bet – tiešās pārvaldes iestāde saskaņā ar Valsts pārvaldes iekārtas likumā noteikto regulējumu. Likumprojekts paredz, ka tas stājas spēkā 2020. gada 1.janvārī. Ar MK prtokollēmuma projektu noteiks, ka, lai nodrošinātu likumprojektā noteikto, ministrija iesniegs priekšlikumu budžeta ieņēmumu un izdevumu precizēšanai 2020. – 2022. gadam un turpmāk ik gadu likumprojekta "Par vidēja termiņa budžeta ietvaru 2020., 2021. un 2022. gadam" un likumprojekta "Par valsts budžetu 2020. gadam" izskatīšanai Saeimā otrajā lasījumā, veicot finansējumu pārdali uz jaunu apakšprogrammu 42.09.00 "Latvijas Zinātnes padome" un apakšprogrammu 42.05.00 "Valsts izglītības attīstības aģentūras darbības nodrošināšana. |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija |
| 4. | Cita informācija | Citu valstu pieredzi P&A programmu pārvaldībā, lūdzam skatīt anotācijas 2.pielikumā**.**Zinātniskās darbības likuma pārejas noteikumu 32.punktā noteiktais pilnvaru termiņa pagarinājums Latvijas Zinātnes padomei līdz š.g. 5.novembrim tiks pagarināts līdz 2020.gada 30.jūnijam, veicot atsevišķu grozījumu Zinātniskās darbības likumā likumdošanas iniciatīvas veidā steidzamības kārtībā.Ar likumprojekta pieņemšanu Saeimā un tā izsludināšanu, ministrija, pamatojoties uz MK rīkojumu par administrācijas, padomes un aģentūras reorganizāciju, veiks visas nepieciešamas darbības, lai padome (zinātnes politika) un aģentūra (izglītības politika) noteiktā kārtībā, apjoma un termiņā pārņemtu attiecīgās administrācijas funkcijas un uzdevumus, lai padome ar 2020.gada 1.jūliju uzsāktu darbību kā tiešās pārvaldes iestāde. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Padome, administrācija, aģentūra un tās nodarbinātie; zinātnieki; Latvijas Zinātnes padomes eksperti un komisijas locekļi, promociju padomes un tās locekļi. |
| 2. | Tiesiskā regulējuma ietekme uz tautsaimniecību un administratīvo slogu | Ietekme uz uzņēmējdarbības vidi un maziem, vidējiem uzņēmumiem, mikrouzņēmumiem un jaunuzņēmumiem – nav.Samazināsies administratīvais slogs valsts pārvaldei, jo valsts pētniecības programmu un projektu konkursu organizēšanu, ekspertīzes nodrošināšanu, līgumu administrēšanu veiks tikai viena tiešās pārvaldes iestāde – padome, ko pašlaik veic gan padome, gan administrācija, gan aģentūra. Samazinās administratīvā slodze zinātniskajām institūcijām, jo minēto konkursu un īstenojamo projektu ietvaros vairs nevajadzēs sniegt dokumentāciju un informāciju padomei un administrācijai, bet gan tikai padomei. |
| 3. | Administratīvo izmaksu monetārs novērtējums | Nav ietekme uz administratīvajām izmaksām, jo tas tiks veikts esošā budžeta ietvaros.Administratīvās izmaksas (naudas izteiksmē) gada laikā mērķgrupai nepārsniedz 200 *euro* (fiziskām personām) un 2000 *euro* (juridiskām personām). |
| 4. | Atbilstības izmaksu monetārs novērtējums | Nav attiecināms, jo likumprojekts neparedz atbilstības prasības.  |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019.gads | Turpmākie trīs gadi (*euro*) |
| 2020 | 2021 | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  15 272 584 |  0 |  13 257 777 |  0 |  25 271 841 |  0 | -9 823 824 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  15 272 584 |  0 |  13 257 777 |  0 | 25 271 841 |  0 | -9 823 824 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi | 15 272 584 |  0 |  13 257 777 | 2 236 460 | 25 271 841 | 3 736 460 |  -4 587 364 |
| 2.1. valsts pamatbudžets | 15 272 584 |  0 | 13 257 777 | 2 236 460 | 25 271 841 | 3 736 460 |  -4 587 364 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme | 0 |  0 |  0 |  -2 236 460 |  0 |  -3 736 640 | -5 236 460 |
| 3.1. valsts pamatbudžets | 0 |  0 |  0 |  -2 236 460 |  0 |  -3 736 640 | -5 236 460 |
| 3.2. speciālais budžets |  0 |  0 |  0 |  0 | 0  |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | X | +2 236 460 | X |  +3 736 640 |  +5 236 460 |
| 5. Precizēta finansiālā ietekme | 0X | 0 | 0X | 0 | 0X |  0 |  0 |
| 5.1. valsts pamatbudžets |   |   |   |   |
| 5.2. speciālais budžets |   |   |   |   |
| 5.3. pašvaldību budžets |   |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Saskaņā ar valsts budžetu kārtējam gadam un Ministru kabinetā 2019.gada 20.augustā apstiprināto budžeta bāzi 2020.-2022.gadam plānotais finansējums budžeta programmās/apakšprogrammās (05.01.00 “Zinātniskās darbības nodrošināšana”, 05.12.00 “Valsts pētījumu programmas”, 05.15.00 “Latvijas Zinātnes padomes darbības nodrošināšana”, 42.05.00 “Valsts izglītības attīstības aģentūras darbības nodrošināšana”, 42.08.00 “Studiju un zinātnes administrācijas darbības nodrošināšana”, 62.08.00 “Eiropas Reģionālās attīstības fonda (ERAF) projekti (2014-2020)”, 70.06.00 “Dalība Eiropas Savienības pētniecības un tehnoloģiju attīstības programmās”, 71.06.00 “Eiropas Ekonomikas zonas un Norvēģijas finanšu instrumentu finansētās programmas īstenošana”), kuru administrēšanu/izpildi pilnībā vai daļēji nodrošinās tiešas pārvaldes iestāde - padome 2019.gadā ir 60 557 836 *euro*, 2020.gadā 40 682 250 *euro*, 2021.gadā 34 466 926 *euro*, 2022.gadā 18 106 822 *euro*. Tai skaitā Padomes indikatīvi plānotais budžeta finansējums 2020.gadā 13 257 777 *euro*, 2021.gadā 25 271 841 *euro*, 2022.gadā 15 448 017 *euro,* tai skaitā sadalījumā pa programmām/apakšprogrammām ir 05.01.00 “Zinātniskās darbības nodrošināšana” - 2020.gadā 4 983 228 *euro*, 2021.gadā 9 966 456 *euro*, 2022.gadā 9 966 456 *euro*, 05.12.00 “Valsts pētījumu programmas” - 2020.gadā 1 676 304 *euro*, 2021.gadā 2 122 250 *euro*, 2022.gadā 2 122 250 *euro*, 05.15.00 “Latvijas Zinātnes padomes darbības nodrošināšana” - 2020.gadā 59 947 *euro*, 2021.gadā 99 894 *euro*, 2022.gadā 99 894 *euro*, 42.05.00 “Valsts izglītības attīstības aģentūras darbības nodrošināšana” - 2020.gadā 88 333 *euro*, 2021.gadā 187 692 *euro*, 2022.gadā 187 692 *euro*, 42.08.00 “Studiju un zinātnes administrācijas darbības nodrošināšana” - 2020.gadā 125 479 *euro*, 2021.gadā 250 957 *euro*, 2022.gadā 250 957 *euro*, 62.08.00 “Eiropas Reģionālās attīstības fonda (ERAF) projekti (2014-2020)” - 2020.gadā 4 703 748 *euro*, 2021.gadā 9 407 496 *euro*, 2022.gadā 0 *euro*, 70.06.00 “Dalība Eiropas Savienības pētniecības un tehnoloģiju attīstības programmās” - 2020.gadā 1 555 667 *euro*, 2021.gadā 3 086 953 *euro*, 2022.gadā 2 820 768 *euro*, 71.06.00 “Eiropas Ekonomikas zonas un Norvēģijas finanšu instrumentu finansētās programmas īstenošana” - 2020.gadā 75 072 *euro*, 2021.gadā 150 143 *euro*, 2022.gadā 0 *euro,* (skat. Padomes indikatīvi plānoto budžetu un amata vietu skaitu skatīt anotācijas 1.pielikumā).Izmaiņas likumprojektā „Par valsts budžetu 2020.gadam” un likumprojektā „Par vidēja termiņa budžeta ietvaru 2020., 2021. un 2022.gadam” paredz papildus finansējumu zinātnes pasākumiem 2 236 460 *euro* apmērā 2020.gadā, 3 736 460 *euro* apmērā 2021.gadā un 5 236 460 *euro* apmērā 2022.gadā un turpmāk ik gadu, kuru izpildi jānodrošina tiešas pārvaldes iestādei - padomei, tai skaitā:2019.gada 17.septembra Ministru kabineta sēdē atbalstītie prioritārie pasākumi (MK sēdes protokols Nr.42 34.§ 2.punkts):1. Finansējuma pieaugums fundamentālo un lietišķo pētījumu programmas projektu īstenošanai (2020.gadā - 1 500 000 *euro*, 2021.gadā – 3 000 000 *euro*, 2022.gadā – 4 500 000 *euro*).2. Dalība Eiropas Kodolpētniecības organizācijā Asociētās dalībvalsts statusā (CERN) (valsts pētījumu programmām - 2020.gadā – 300 000 *euro*, 2021.gadā – 300 000 *euro*, 2022.gadā – 300 000 *euro*).3. Nozaru valsts pētījumu programmas (2020.gadā – 436 460 *euro*, 2021.gadā – 436 460 *euro*, 2022.gadā – 436 460 *euro*).Līdz ar to, ņemot vērā iepriekš minētos kompensējošos pasākumus (likumprojektā „Par valsts budžetu 2020.gadam” un likumprojektā „Par vidēja termiņa budžeta ietvaru 2020., 2021. un 2022.gadam” iekļautos, 2019.gada 17.septembra Ministru kabineta sēdē atbalstītos prioritāros pasākumus), precizētā finansiālā ietekme ir 0 un likumprojekts tiks īstenots Izglītības un zinātnes ministrijai piešķirto līdzekļu ietvaros.Padomes budžetu veido valsts budžeta dotācija no vispārējiem ieņēmumiem, pašu ieņēmumi, ziedojumi un dāvinājumi, ārvalstu finanšu palīdzība. Padomes indikatīvi plānotais budžets un amata vietu skaits, faktiski pārdalāmais finansējuma apjoms un amata vietu skaits tiks precizēts, sagatavojot normatīvos aktus par tiešas pārvaldes iestādes – padomes izveidi (rīkojumā par iestāžu reorganizāciju), tai skaitā ņemot vērā visas līdz reorganizācijas brīdim veiktās izmaiņas 2020.gada budžetā, (tai skaitā, gan likumprojekta „Par valsts budžetu 2020.gadam” sagatavošanas procesā piešķirto finansējumu prioritārajiem pasākumiem, gan veiktās izmaiņas budžeta likumprojekta izskatīšanā otrajā lasījumā (ja tādas būs), gan citas normatīvajos aktos noteiktajā kārtībā veiktās pārdales).Padomes administratīvās atbalsta funkcijas, piemēram, personālvadība, grāmatvedība, iepirkumi, audits plānots nodrošināt sadarbībā ar ministrijas esošiem un plānotiem centralizācijas risinājumiem. Administratīvās funkcijas nodrošināšanai finansējums plānots arī zinātnes programmu un piesaistīto projektu ietvaros. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Amata vietu skaits Izglītības un zinātnes ministrijas resorā nepalielināsies, tiks veikta amata vietu pārdale resora ietvaros starp iestādēm. Indikatīvo amata vietu skaitu padomē skatīt anotācijas 1.pielikumu.  |
| 8. Cita informācija | Padomes kā tiešās pārvaldes iestādes izveides priekšnosacījums ES fondu un citu ārvalstu finanšu palīdzības līdzekļu piesaistei zinātnes jomā jaunajā plānošanas periodā. Likumprojekts sagatavots izpildot *2019.gada 20.augusta Ministru kabineta sēdē doto uzdevumu (MK sēdes protokols Nr.35 26.§ 48.punkts) izskatot Informatīvo ziņojumu "Par valsts budžeta izdevumu pārskatīšanas rezultātiem un priekšlikumi par šo rezultātu izmantošanu likumprojekta "Par vidēja termiņa budžeta ietvaru 2020., 2021. un 2022.gadam" un likumprojekta "Par valsts budžetu 2020.gadam" izstrādes procesā":*48. Ministrijām pārskatīt padotībā esošās mazās un vidējā lieluma iestādes un to veiktās funkcijas, lai optimizētu un efektivizētu institucionālās pārvaldības modeli, un līdz 2020.gada 19.maijam iesniegt attiecīgus priekšlikumus Finanšu ministrijā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | 1. Spēku zaudēs:

1) 17.08.2004. MK noteikumi Nr.719 “Studiju un zinātnes administrācijas nolikums”;2) 16.08.2016. MK rīkojums Nr.452 “Par Latvijas Zinātnes padomes sastāvu”;3) 09.05.2006. MK noteikumi Nr.383 “Latvijas Zinātnes padomes nolikums” ar jauna padomes nolikuma apstiprināšanu.1. Jauna regulējuma izstrāde: MK noteikumi par Latvijas Zinātnes padomes nolikumu.

 3. Grozījumu veikšana: 1) 16.09.2003. MK noteikumi Nr.528 “Izglītības un zinātnes ministrijas nolikums” – svītrot administrāciju no ministrijas padotības iestādēm;2) 18.12.2012. MK noteikumi Nr.934 “Valsts izglītības attīstības aģentūras nolikums” (svītros zinātnes politikas īstenošanas uzdevumus un papildinās ar studiju/studējošo kreditēšanas uzdevuma īstenošanu);3)12.12.2017. MK noteikumi Nr. 725“Fundamentālo un lietišķo pētījumu projektu izvērtēšanas un finansējuma administrēšanas kārtība” – padome pārņem administrācijas kompetenci;3) 04.09.2018. MK noteikumi Nr.560 “Valsts pētījumu programmu projektu īstenošanas kārtība” - padome pārņem administrācijas kompetenci;4) 26.05.2015. MK noteikumi Nr.259 “Atbalsta piešķiršanas kārtība dalībai starptautiskās sadarbības programmās pētniecības un tehnoloģiju jomā” - padome pārņem aģentūras kompetenci;5) 19.01.2016. MK noteikumi Nr.50 „Darbības programmas „Izaugsme un nodarbinātība” 1.1.1. specifiskā atbalsta mērķa „Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.2. pasākuma „Pēcdoktorantūras pētniecības atbalsts" īstenošanas noteikumi” - aģentūras uzdevumus zinātnes politikas īstenošanā veiks padome;6) 06.06.2017. MK noteikumi Nr.315 Darbības programmas „Izaugsme un nodarbinātība” 1.1.1. specifiskā atbalsta mērķa „Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.5. pasākuma „Atbalsts starptautiskās sadarbības projektiem pētniecībā un inovācijās” pirmās, otrās un trešās projektu iesniegumu atlases kārtas īstenošanas noteikumi” - aģentūras uzdevumus zinātnes politikas īstenošanā veiks padome;7) 23.10.2001. MK noteikumi Nr.445 “Kārtība, kādā no valsts budžeta līdzekļiem tiek piešķirts un atmaksāts studējošo kredīts” - administrācijas uzdevumus studiju/studējošo kreditēšanā veiks aģentūra;8) 29.05.2001. MK noteikumi Nr.219 “Kārtība, kādā tiek piešķirts, atmaksāts un dzēsts studiju kredīts no valsts budžeta līdzekļiem” - administrācijas uzdevumus studiju/studējošo kreditēšanā veiks aģentūra;9) 29.05.2001. MK noteikumi Nr.220 “Kārtība, kādā tiek piešķirts, atmaksāts un dzēsts studiju kredīts un studējošā kredīts no kredītiestādes līdzekļiem ar valsts vārdā sniegtu galvojumu” - administrācijas uzdevumus studiju/studējošo kreditēšanā veiks aģentūra |
|  | Atbildīgā institūcija | Ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Likumprojekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija, aģentūra, padome, administrācija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Uz padomes, administrācijas (Zinātnes projektu daļa) un aģentūras (Zinātnes un pētniecības politikas atbalsta departaments) bāzes Latvijas Zinātnes padomi veido kā tiešās pārvaldes iestādi. Savukārt aģentūrai tiks nodota administrācijas Studiju kreditēšanas daļa.Likumprojekta izpilde ietekmē cilvēkresursus, ka arī tie ir nepieciešami funkciju vai uzdevumu īstenošanai.Plānots padomes, administrācijas (Zinātnes projektu daļa) un aģentūras (Zinātnes un pētniecības politikas atbalsta departaments) darbiniekiem piedāvāt turpināt darbu tiešās pārvaldes iestādē - padomē. Analogi ir ar administrācijas Studiju kreditēšanas daļas darbiniekiem – turpināt darbu aģentūrā.Tiešās pārvaldes iestādes - padomes kompetence un darbības joma ir noteikta likumprojekta 1. un 4.pantā. Tās funkcijas un uzdevumi ir veidoti, konsolidējot aģentūras, padomes, administrācijas funkcijas un uzdevumus zinātnes politikas īstenošanā. |
| 3. | Cita informācija | Nav |

Iesniedzējs:

Izglītības un zinātnes ministre Ilga Šuplinska

Vizē:

Valsts sekretāre Līga Lejiņa

Depkovska, 67047772

anita.depkovska@izm.gov.lv

1. Apstiprināts ar Ministru kabineta 2019. gada 7. maija rīkojumu Nr. 210 [↑](#footnote-ref-1)
2. Konceptuālo ziņojumu plānots izskatīt Ministru kabineta 2019.gada 1.oktobra sēdē. [↑](#footnote-ref-2)
3. Apstiprināts ar uz Ministru kabineta 2017.gada 24.novembra rīkojumu Nr. 701 https://likumi.lv/doc.php?id=295343 [↑](#footnote-ref-3)
4. Izvērtējums par ļoti mazo un mazo valsts tiešās pārvaldes iestāžu darbību (<http://www.lrvk.gov.lv/uploads/reviziju-zinojumi/2016/2.4.1-38_2016/loti-mazo-un-mazo-iestazu-izvertejums_starpzinojums.pdf> ) [↑](#footnote-ref-4)
5. Pieejams: <https://www.oecd-ilibrary.org/economics/oecd-economic-surveys-latvia_25222988> [↑](#footnote-ref-5)
6. OECD Ekonomikas departamenta 2019. gada OECD Ekonomikas pārskats par Latviju, 100.lpp [↑](#footnote-ref-6)
7. <https://ec.europa.eu/info/sites/info/files/file_import/2019-european-semester-country-report-latvia_en.pdf> [↑](#footnote-ref-7)
8. <https://rio.jrc.ec.europa.eu/en/library/specific-support-latvia-final-report-%E2%80%93-latvian-research-funding-system-0>; 42.lpp. [↑](#footnote-ref-8)
9. <https://rio.jrc.ec.europa.eu/en/library/specific-support-latvia-final-report-%E2%80%93-latvian-research-funding-system-0> [↑](#footnote-ref-9)
10. Turpat, 20.lpp. [↑](#footnote-ref-10)
11. Turpat, 21.-22.lpp [↑](#footnote-ref-11)
12. <https://smartech.gatech.edu/handle/1853/39803> [↑](#footnote-ref-12)
13. <https://onlinelibrary.wiley.com/doi/abs/10.1111/1467-9299.00292> [↑](#footnote-ref-13)
14. Darbības programmas „Izaugsme un nodarbinātība” 1.1.1. specifiskā atbalsta mērķa „Palielināt Latvijas zinātnisko institūciju kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.2. pasākuma „Pēcdoktorantūras pētniecības atbalsts” ietvaros īstenotais projekts Nr. 1.1.1.2/16/I/001 „Atbalsts pēcdoktorantūras pētniecības īstenošanai” [↑](#footnote-ref-14)
15. Darbības programmas „Izaugsme un nodarbinātība” 1.1.1. specifiskā atbalsta mērķa „Palielināt Latvijas zinātnisko institūciju kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.5. pasākuma „Atbalsts starptautiskās sadarbības projektiem pētniecībā un inovācijās” ietvaros īstenotais projekts Nr. 1.1.1.5/17/I/001 „Atbalsts starptautiskās sadarbības projektu izstrādei un īstenošanai” [↑](#footnote-ref-15)
16. Studiju un zinātnes administrācijas nolikums 2.1, 2.2, 2.3 un 2.4 punktos minēto funkciju pārņemšana (<https://likumi.lv/doc.php?id=92542>) [↑](#footnote-ref-16)
17. Atbalstīts ar Ministru kabineta 2019. gada 17. jūlija rīkojumu Nr. 382 [↑](#footnote-ref-17)
18. Ministru kabineta 2019. gada 9. jūlija noteikumi Nr. 320 “Latvijas Zinātnes padomes ekspertu tiesību piešķiršanas un ekspertu komisiju izveides kārtība” [↑](#footnote-ref-18)